hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu en hu hu hu hu hu hu hu hu hu hu hu hu en hu hu hu hu hu hu hu en en hu hu hu hu en en hu hu hu hu hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Nem vagyok a legjobb - Csak csináld Magadért
Nem vagyok a legjobb anya.
Nem készítek házi készítésű fogásokat, nem tálalok napi 5x. Néha meglógok játék közben. Olykor a telefon a kezemben van és nem rá figyelek.
De ott vagyok. Ha kérdése van, válaszolok. Ha megölel, átölelem. Sokszor megsimogatom, megpuszilom. Naponta többször elhangzik köztünk: Szeretlek. Őszintén.
Nem vagyok a legjobb feleség.
Nem viszem ágyba a kávét. Néha egyáltalán nem készítek reggelit. Nem sűrűn kérdezem meg, mit tehetnék érted. Nem biztos, hogy mindig hallom is, amit mond. Nem húzok esténként szexi hálóinget.
De ott vagyok. Tudunk beszélgetni. Tudunk nevetni. Tudunk táncolni. Sokszor megölelem. Megérintem, ha mellettem van. Naponta többször elmondjuk egymásnak: Szeretlek. Őszintén. Nem csak megszokásból.
Nem vagyok a legjobb munkaerő.
Nehéz felkelnem korán és időben érkeznem. Nem mindig vagyok kedves. Nem vagyok pontos és elég figyelmes.
De ott vagyok. Hangosan köszönök, kedvesen kérdezek, dicsérek, felelek, amire tudok. Elvégzem a feladatomat a legjobb tudásom szerint. És még mindig szeretem, amit csinálok. Hiszen azért vagyok ott.
Nem vagyok a legjobb gyermek
Nem beszélgetünk sokat a szüleimmel. Telefonon nehéz, pár perc alatt azt sem tudom, hol kezdjem a heti összefoglalót. Személyesen is általában közbeszól valami, sok a tennivaló. Ha morcos, nyűgös vagyok, nincs kedvem beszélgetni.
De vagyok. És egy szülőnek talán mindig a legjobb a gyermeke. Érdekel, mi van velük, ha nem is mindig kérdezem. Szeretem, ha mesélnek és ha megosztják velem a velük történteket kérdés nélkül is. Az ölelésem, a szeretet irántuk igazi, feltétel nélküli.
Nem vagyok a legjobb barát
Keveset telefonálok. Még kevesebbet találkozunk. Gyakran elfelejtem a szülinapokat. A kérdésekre csak később és nem azonnal reagálok.
De vagyok. Vagyok, amilyen vagyok. Akik szeretnek, így szeretnek. Tudunk beszélgetni, nagyokat nevetni. Elmondom az őszinte véleményemet, ha kérdeznek. Mesélek, segítek, ha tudok.
Még annyi mindenben nem vagyok a legjobb.
De nem is akarok az lenni.
A legjobb ellensége a jó? Nem érdekel.
Ha a magad mércéje szerint elég jó vagy, akkor rendben. Ha mások szintén azt mondják, minden rendben, akkor miért ostorozod magad?
Nem kell legjobbnak lenni. Törekedni lehet a minél jobb felé, de mindig csak önmagadhoz képest.
Mondjuk legyél jobb, mint tegnap vagy a múlt héten.
Győztes vagy, ha tükörbe tudsz nézni és nap mint nap tudsz őszintén mosolyogni.
Hogyan lesz magabiztos a báránykád?
- DeakEmberAgnes 0 hozzászólás
Ezeket is érdemes megnézni
Köszönöm a díjat! – Liebster Blog Award
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése